Diari Oficial de la Generalitat Valenciana


Sumari del DOGV 8086, del 18-07-2017 (2017/6549)

RESOLUCIÓ de 30 de juny de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'acorda iniciar el procediment per a la tramitació del projecte d'Ordre pel qual es regula la tramitació d'expedients administratius i les condicions de proves esportives en terrenys forestals de la Comunitat Valenciana, i se suspén l'aplicació de la Resolució de 22 de febrer de 2017 del director general de Medi Natural i d'Avaluació Ambiental.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6549


Data del document
:   30-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 30 de juny de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'acorda iniciar el procediment per a la tramitació del projecte d'Ordre pel qual es regula la tramitació d'expedients administratius i les condicions de proves esportives en terrenys forestals de la Comunitat Valenciana, i se suspén l'aplicació de la Resolució de 22 de febrer de 2017 del director general de Medi Natural i d'Avaluació Ambiental. [2017/6549]  
  
  
La Conselleria d'Agricultura, Medi Ambient, Canvi Climàtic i Desenvolupament Rural, a través de la Direcció General de Medi Natural i d'Avaluació Ambiental, té entre les seues principals línies d'actuació la necessària harmonització entre les demandes d'ús públic en el medi natural i les exigències de conservació dels valors naturals, paisatgístics i patrimonials presents en aquest. Amb aquesta finalitat, i en el marc de les competències que té atribuïdes, la mencionada direcció general intervé en el procés de tramitació de les sol·licituds a què es veuen subjectes les activitats o proves esportives, junt amb altres conselleries. En aquest sentit, i precisament a causa de les distintes normes legals que concorren en funció del tipus i característiques de l'activitat de què es tracte, l'atribució de competències i la intervenció administrativa en el règim d'autoritzacions que ha d'aplicar-se requereix una visió més clara.  
En aquest context, tenint en compte la rellevància social de les activitats esportives en terrenys forestals a la Comunitat Valenciana, es considera necessari tramitar un projecte normatiu l'objecte del qual consistisca a adaptar adequadament la participació d'aquesta conselleria, en el marc del procés de tràmit d'emissió d'informes previs a la seua autorització, que corresponga basant-se en les característiques de les dites activitats i la diferent normativa que siga aplicable.   
De conformitat amb allò que disposa l'article 39.1 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, en virtut de les facultats que tinc atribuïdes pel Decret 158/2015, de 18 de setembre, pel qual aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
Primer  
Autoritzar l'inici de la tramitació del Projecte d'ordre de la Conselleria d'Agricultura, Medi Ambient, Canvi Climàtic i Desenvolupament Rural, pel qual es regula la tramitació d'expedients administratius i les condicions de proves esportives en terrenys forestals de la Comunitat Valenciana, i encomanar la tramitació del Projecte d'Orde a la Direcció General de Medi Natural i d'Avaluació Ambiental.   
  
  
Segon  
Suspendre en tots els seus termes l'aplicació de la Resolució de 22 de febrer de 2017 del director general de Medi Natural i d'Avaluació Ambiental, sobre les condicions que s'han de seguir en la realització d'activitats recreatives i proves esportives de vehicles sense motor i carreres pedestres que discorren per terrenys forestals fora d'espais naturals protegits, publicada en el DOCV de 16 de març de 2017. mentre es tramita l'elaboració d'una nova normativa respecte a la realització d'activitats recreatives i proves esportives de vehicles sense motor i carreres pedestres.  
La regulació i autorització de les mateixes estarà subjecta a la normativa vigent; Llei estatal 42/2007, de desembre, del patrimoni natural i de la biodiversitat; la Llei 14/2010, de 3 de desembre, de la Generalitat, d'espectacles públics, activitats recreatives i establiments públics; la Llei 3/1993, de 9 de desembre, forestal de la Comunitat Valenciana; el Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana; el Decret 8/2008, de 25 de gener, del Consell, pel qual es regula la circulació de vehicles pels terrenys forestals de la Comunitat Valenciana; i la Llei 11/1994, de 27 de desembre, d'espais naturals protegits de la Comunitat Valenciana; així com els instruments de planificació i gestió dels espais naturals protegits.  
  
  
València, 30 de juny de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.